b'\n_START_ARTICLE_\nAmmattiosasto\n_START_PARAGRAPH_\nAmmattiosasto on paikallinen ammattiyhdistys, joka kuuluu ammattiliittoon, vaikka n\xc3\xa4in ei aina ole, varsinkin kun ammatillinen j\xc3\xa4rjest\xc3\xa4ytyminen on ollut tai on uusi asia. Ty\xc3\xb6ntekij\xc3\xa4t kuuluvat yleens\xc3\xa4 ammattiosaston kautta valtakunnalliseen ammattiliittoon. Osastot voivat olla paikkakunta-, ty\xc3\xb6nantaja- (ty\xc3\xb6paikka-) tai alakohtaisia._NEWLINE_Ennen nykyisenlaisen ammattiliitto-organisaation synty\xc3\xa4 ammattiosastolla tarkoitettiin my\xc3\xb6s ty\xc3\xb6ntekij\xc3\xb6iden omaa t\xc3\xa4ysin itsen\xc3\xa4ist\xc3\xa4 ty\xc3\xb6paikka- tai paikkakuntatasoista edunvalvontaelint\xc3\xa4. Monet n\xc3\xa4ist\xc3\xa4 osastoista ovat edelleen olemassa. Suomen ensimm\xc3\xa4inen ammattiosasto, Helsingin Kirjaty\xc3\xb6ntekij\xc3\xa4in Yhdistys, perustettiin vuonna 1869, 25 vuotta ennen kuin kirjaty\xc3\xb6ntekij\xc3\xa4t perustivat Suomen ensimm\xc3\xa4isen ammattiliiton v. 1894.'